CELEX: 52020PC0240
Language: lv
Date: 2020-06-18
Title: Priekšlikums PADOMES LĒMUMS, ar ko Portugālei atļauj piemērot samazinātu akcīzes nodokļa likmi konkrētiem Madeiras un Azoru salu autonomajā apgabalā ražotiem alkoholiskajiem produktiem

EIROPAS KOMISIJA
            Briselē, 18.6.2020
            COM(2020) 240 final
            2020/0118(CNS)
            Priekšlikums
            PADOMES LĒMUMS,
            ar ko Portugālei atļauj piemērot samazinātu akcīzes nodokļa likmi konkrētiem Madeiras un Azoru salu autonomajā apgabalā ražotiem alkoholiskajiem produktiem
            {SWD(2020) 108 final}
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               Priekšlikuma pamatojums un mērķi
            
            
               Šis priekšlikums attiecas uz Padomes lēmumu, ar ko aizstāj spēkā esošo Padomes Lēmumu Nr. 376/2014/ES
                  1
                (2014. gada 12. jūnijs), kas pieņemts, pamatojoties uz Līguma par Eiropas Savienības darbību (LESD) 349. pantu. Saskaņā ar minēto pantu ir atļauti īpaši pasākumi attiecībā uz ES tālākajiem reģioniem, jo, kā tajā ir atzīts, pastāvīgie ierobežojumi, viens otru papildinot, nopietni kavē šo reģionu attīstību un ietekmē to ekonomisko un sociālo stāvokli. Tajā ir noteiks, ka šādi pasākumi ir atļauti ar nosacījumu, ka tie neapdraud Savienības tiesiskā regulējuma integritāti un saskaņu, arī iekšējo tirgu un kopējo politiku. Saskaņā ar spēkā esošo lēmumu Portugālei ir atļauts Madeirā ražotam un patērētam rumam un liķieriem un Azoru salās ražotiem un patērētiem liķieriem un degvīniem piemērot samazinātas akcīzes nodokļa likmes, kas ir līdz 75 % zemākas par Portugāles noteiktajām standarta likmēm. Spēkā esošais lēmums zaudēs spēku 2020. gada 31. decembrī.
            
            
               Šā pasākuma mērķis ir kompensēt Portugāles tālāko reģionu ražotājiem neizdevīgos konkurences apstākļus, ko radījusi Portugāles tālāko reģionu nošķirtība, atrašanās uz salām, nelielā platība, sarežģītā topogrāfija un klimats, kā arī ekonomiskā atkarība no dažiem produktiem, kā dēļ būtiski tiek kavēta šo ražotāju attīstība. Minēto apstākļu dēļ ražotājiem tālākajos reģionos rodas augstākas ražošanas izmaksas nekā ražotājiem kontinentā.
            
            
               Ņemot vērā lēmuma termiņa beigas, Eiropas Komisija sāka ārēju pētījumu, lai novērtētu pašreizējo režīmu, kā arī paredzamo ietekmi, ko rada iespējamie risinājumi, kas attiecas uz periodu pēc 2020. gada, tai skaitā pašreizējā priekšlikuma pamatā esošais risinājums. 
            
            
               Saskaņā ar šo priekšlikumu atkāpes piemērošanu pagarina līdz 2027. gadam un atkāpi attiecina arī uz vietējā ražojuma ruma pārdošanu Azoru salās, saglabājot samazinājuma likmi 75 % apmērā, kā arī uz visu aptverto produktu tirdzniecību kontinentālajā Portugālē, piemērojot akcīzes nodokļa likmes samazinājumu 50 % apmērā.
            
            
               Atbilstība spēkā esošajiem noteikumiem konkrētajā politikas jomā
            
            
               2017. gada paziņojumā par stratēģisko partnerību ar ES tālākajiem reģioniem
                  2
                tika norādīts, ka tālākie reģioni joprojām saskaras ar nopietnām problēmām, no kurām daudzas ir pastāvīgas. Minētajā paziņojumā ir izklāstīta Komisijas pieeja šo reģionu atbalstam, izmantojot to unikālos resursus un identificējot jaunas izaugsmes nozares tālākajos reģionos nolūkā veicināt izaugsmi un nodarbinātību.
            
            
               Šajā saistībā šā priekšlikuma mērķis ir atbalstīt Portugāles tālākos reģionus to resursu izmantošanā, lai veicinātu vietējo izaugsmi un nodarbinātību konkrētā, proti, alkohola ražošanas, nozarē. Šis priekšlikums papildina Attālu un salu reģionu īpašo attīstības problēmu pārvarēšanas programmu (POSEI)
                  3
               , kuras mērķis ir atbalstīt primāro nozari un izejvielu ražošanu. 
            
            
               Atbilstība pārējiem Savienības politikas virzieniem
            
            
               Priekšlikums atbilst 2015. gada vienotā tirgus stratēģijai
                  4
               , saskaņā ar kuru Komisija plāno izveidot dziļāku un taisnīgāku vienoto tirgu, kas dos labumu visām ieinteresētajām personām. Viens no ierosinātā pasākuma mērķiem ir mazināt papildu izmaksas, kas rodas tālāko reģionu uzņēmumiem un kavē to pilnīgu dalību vienotajā tirgū. Ņemot vērā ierobežoto ražošanas apjomu, nav sagaidāma negatīva ietekme uz vienotā tirgus netraucētu darbību. 
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
                     
                        Juridiskais pamats
                     
                     
                        Juridiskais pamats ir LESD 349. pants. Saskaņā ar minēto noteikumu Padome var pieņemt īpašus noteikumus ar mērķi pielāgot līgumu piemērošanu ES tālākajiem reģioniem. 
                     
                  
               
                     
                        Subsidiaritātes princips
                     
                     
                        Saskaņā ar LESD 349. pantu vienīgi Padomei ir pilnvaras pieņemt īpašus pasākumus, lai, ņemot vērā pastāvīgos ierobežojumus, kas ietekmē tālāko ES reģionu ekonomisko un sociālo situāciju, pielāgotu līgumu piemērošanu, arī kopējo politiku, šiem reģioniem. Tas attiecas arī uz atļaujām atkāpties no LESD 110. panta. Tāpēc Padomes lēmuma priekšlikums atbilst subsidiaritātes principam.
                     
                  
               
                     
                        Proporcionalitātes princips
                     
                  
               
                     
                        Šis priekšlikums atbilst Līguma par Eiropas Savienību 5. panta 4. punktā noteiktajiem proporcionalitātes principiem. Ierosinātie grozījumi nepārsniedz to, kas ir nepieciešams, lai atrisinātu attiecīgās problēmas un tādējādi sasniegtu Līguma mērķus nodrošināt iekšējā tirgus pareizu un efektīvu darbību. 
                     
                     
                        Proti, ierosinātā samazināto likmju attiecināšana uz kontinentālo Portugāli uzlabotu ražotāju Portugāles tālākajos reģionos konkurētspēju un tai būtu ierobežota negatīva ietekme negūto ieņēmumu un administratīvā sloga ziņā, kā arī šādā veidā šo reģionu ražotāji būtu vienlīdzīgā situācijā ar līdzīgu produktu ražotājiem kontinentālajā Portugālē. 
                     
                  
               
                     
                        Juridiskā instrumenta izvēle
                     
                  
               
                     
                        Tiek ierosināts Padomes lēmums, ar ko aizstāj Padomes Lēmumu Nr. 376/2014/ES. 
                     
                  
               
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               Spēkā esošo tiesību aktu ex-post izvērtējums
            
            
               Ārējā pētījumā tika konstatēts, ka tālāko reģionu ražotājiem joprojām rodas augstākas ražošanas izmaksas nekā ražotājiem kontinentālajā daļā, kuras pašlaik kompensē akcīzes nodokļa likmes samazinājums. Turklāt pētījumā tika konstatēts, ka kopš spēkā esošā lēmuma pieņemšanas radušās šādas divas problēmas. 
            
            
               Pirmkārt, ārējā pētījumā tika konstatēts, ka rums tagad tiek ražots Azoru salās, bet tas nav iekļauts pašreizējā režīmā. Tomēr režīms attiecas uz Madeirā ražotu rumu, tādējādi radot nevienlīdzīgus konkurences apstākļus abu tālāko reģionu ruma ražotājiem. Otrkārt, pētījumā norādīts, ka papildus tam, ka rums tagad tiek ražots arī Azoru salās, ruma ražošana Madeirā pieaug un ne visu rumu var pārdot vietējā tirgū, jo tirgus tālākajos reģionos ir ierobežots. Papildu izmaksas, kas saistītas ar piekļuvi kontinentālās Portugāles tirgum, ir šķērslis šiem ražotājiem, kā rezultātā rums tiek uzglabāts, radot izmaksas. 
            
            
               Apspriešanās ar ieinteresētajām personām
            
         
         
            
               Saistībā ar ārējo pētījumu, kas sekmē pašreizējā režīma analīzi, attiecīgie Eiropas Komisijas dienesti, Portugāles iestādes, abu tālāko reģionu ražotāji un Portugāles izplatītāji iesniedza atbildes uz anketas jautājumiem, atbildes intervijās un diskusijās. Neskatoties uz ārējā līgumslēdzēja lielajām pūlēm, netika saņemtas atbildes no ražotājiem kontinentālajā daļā vai no pilsoniskās sabiedrības. 
            
            
               Ietekmes novērtējums
            
            
               Šīs iniciatīvas pamatā ir šādi divi secīgi pasākumi: pašreizējā režīma ex-post izvērtējums un uzreiz pēc tā veikts perspektīvais novērtējums. Šāds novērtējums par to, kāda ietekme varētu būt pašreizējā režīma turpināšanai un iespējamām izmaiņām tajā, ir izklāstīts analītiskā dokumentā, kurā izvērtējums iekļauts kā pielikums. Minētais dokuments balstās uz ārēju pētījumu un dalībvalsts sniegto informāciju. 
            
            
               4.IETEKME UZ BUDŽETU
            
            
               Priekšlikums neietekmē Eiropas Savienības budžetu, jo visus ieņēmumus no akcīzes nodokļiem saņem dalībvalstis.
            
            
               5.CITI ELEMENTI 
            
            
               Īstenošanas plāni un uzraudzīšanas, izvērtēšanas un ziņošanas kārtība
            
            
               Atkāpes īstenošanas un darbības uzraudzība būs Portugāles iestāžu un Komisijas uzdevums, tāpat kā tas bijis līdz šim. 
            
            
               Portugāle tiks aicināta līdz 2025. gada 30. septembrim iesniegt uzraudzības ziņojumu par laikposmu no 2019. līdz 2024. gadam. Šajā uzraudzības ziņojumā jāiekļauj: 
            
            
               ·informācija par papildu izmaksām saistībā ar ražošanu;
            
            
               ·informācija par ekonomikas izkropļojumiem un ietekmi uz tirgu;
            
            
               ·informācija, pamatojoties uz kuru var novērtēt efektivitāti, lietderību un saskaņu ar citām ES rīcībpolitikām;
            
            
               ·informācija par jauno tiesību aktu aktualitāti un to ES pievienoto vērtību. 
            
            
               Sagatavojot ziņojumu, būtu arī jācenšas no visām attiecīgajām ieinteresētajām personām ievākt informāciju par tām radušos papildu ražošanas izmaksu un atbilstības nodrošināšanas izmaksu apmēru un attīstību, kā arī par jebkādiem tirgus izkropļojumu gadījumiem.
            
            
               Lai nodrošinātu, ka Portugāles iestāžu ievāktā informācija satur datus, kas Komisijai vajadzīgi nolūkā pieņemt uz informāciju balstītu lēmumu par shēmas derīgumu un eksistētspēju nākotnē, Komisija izstrādās īpašas norādes par iesniedzamo informāciju. Šādas norādes, ciktāl iespējams, būs tādas pašas, kā citām līdzīgām shēmām, kas attiecas uz ES tālākajiem reģioniem un ko reglamentē līdzīgi tiesību akti.
            
            
               Tādējādi Komisija varēs novērtēt, vai atkāpi pamatojošie iemesli joprojām pastāv, vai Portugāles piešķirtā fiskālā priekšrocība joprojām ir samērīga un vai ir iespējami atkāpes no nodokļu noteikumiem sistēmai alternatīvi pasākumi, ņemot vērā to starptautisko dimensiju.
            
            
               Uzraudzības ziņojuma struktūra un tajā iekļaujamie dati ir iekļauti priekšlikuma 1. pielikumā.
            
            
               Detalizēts konkrētu priekšlikuma noteikumu skaidrojums
            
            
               Šī daļa nav piemērojama, jo pantiem nav nepieciešams skaidrojums.
            
            
               2020/0118 (CNS)
            
         
         
            
               Priekšlikums
            
            
               PADOMES LĒMUMS,
            
            
               ar ko Portugālei atļauj piemērot samazinātu akcīzes nodokļa likmi konkrētiem Madeiras un Azoru salu autonomajā apgabalā ražotiem alkoholiskajiem produktiem
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 349. pantu,
            
            
               ņemot vērā Eiropas Komisijas priekšlikumu,
            
            
               pēc leģislatīvā akta projekta nosūtīšanas valstu parlamentiem,
            
            
               ņemot vērā Eiropas Parlamenta atzinumu
                  5
               ,
            
            
               saskaņā ar īpašu likumdošanas procedūru,
            
            
               tā kā:
            
            
               (1)Ar Padomes Lēmumu 376/2014/ES
                  6
                Portugālei tika atļauts vietējā ražojuma un patēriņa rumam un liķieriem Madeiras autonomajā apgabalā un vietējā ražojuma un patēriņa liķieriem un degvīniem Azoru salu autonomajā apgabalā piemērot samazinātu akcīzes nodokļa likmi, kas var būt zemāka par Padomes Direktīvā 92/84/EEK
                  7
                noteikto minimālo akcīzes nodokļa likmi, bet var būt, augstākais, par 75 % zemāka nekā valsts akcīzes nodokļa pamatlikme spirtam. 
            
            
               (2)Portugāles iestādes 2019. gada februārī lūdza Komisiju iesniegt priekšlikumu Padomes Lēmumam, ar ko uz septiņiem gadiem – no 2021. gada 1. janvāra līdz 2027. gada 31. decembrim – pagarina Lēmumā Nr. 376/2014/ES noteiktās atļaujas termiņu ar tādiem pašiem nosacījumiem, kā arī paplašina ģeogrāfisko tvērumu, iekļaujot kontinentālo Portugāli, kam piemēro mazāku samazinājumu. 
            
            
               (3)Ražotājiem Madeiras un Azoru salu autonomajā reģionā ir grūtības piekļūt tirgiem ārpus šiem reģioniem, un reģionālie un vietējie tirgi ir vienīgie iespējamie noieta tirgi konkrētu alkoholisko produktu pārdošanai. Šiem ražotājiem rodas papildu izmaksas, jo lauksaimnieciskas izcelsmes izejvielas ir dārgākas nekā parastos ražošanas apstākļos iegūtās izejvielas, kam par iemeslu ir tas, ka saimniecības ir mazas, sadrumstalotas un ar zemu mehanizācijas pakāpi,. Topogrāfijas, klimata, augsnes un amatnieciskās ražošanas dēļ arī cukurniedru pārstrādes rezultāts ir sliktāks nekā citos tālākajos reģionos. Turklāt konkrētu uz vietas neražotu izejvielu un iepakojuma materiālu transportēšana uz salām rada papildu izmaksas. 
            
            
               (4)Azoru salu gadījumā nošķirtība ir divkārša, jo salas atrodas izklaidus. Transports minētajos tālākajos salu reģionos papildu izmaksas sadārdzina vēl vairāk. Tāpat izmaksas sadārdzina nepieciešamie braucieni un sūtījumi uz kontinentu. Papildu izmaksas rodas arī tamdēļ, ka galaprodukti ir jāglabā, tāpēc ka vietējais tirgus nepatērē visu saražoto produkciju, jo īpaši rumu. Tā kā reģionālais tirgus ir mazs, vienas vienības pašizmaksa sadārdzinās, jo īpaši tāpēc, ka attiecība starp nemainīgajām izmaksām un izlaidi ir nelabvēlīga. Visbeidzot, attiecīgie ražotāji sedz arī papildu izmaksas, kuras parasti sedz vietējā ekonomika, jo īpaši paaugstinātas darbaspēka un enerģijas izmaksas.
            
            
               (5)Ruma ražošana ir palielinājusies cukurniedru ražošanas pieauguma rezultātā. Kaut arī rumu nogatavina vai izmanto par bāzi liķieriem, nepārdotais rums tiek uzglabāts par maksu, un tādējādi ražotājiem rodas vēl lielākas papildu izmaksas. Papildu izmaksu dēļ ražotāji Madeiras un Azoru salu autonomajā reģionā nespēj konkurēt ar ražotājiem ārpus šiem reģioniem, jo galaprodukta cena ir augstāka un tāpēc tie nevar piekļūt citiem tirgiem. Piekļuve kontinentālās Portugāles tirgum, izmantojot samazinātas akcīzes nodokļa likmes, risinātu šo problēmu.
            
            
               (6)Lai Madeiras un Azoru salu autonomā apgabala attīstība netiktu nopietni ierobežota un lai saglabātu alkohola ražošanas nozari un nodarbinātību, ko tā nodrošina šajos reģionos, ir jāatjaunina Lēmumā Nr. 376/2014/ES noteiktā atļauja un jāpaplašina tās tvērums. 
            
            
               (7)Lēmumu 376/2014/ES piemēro līdz 2020. gada 31. decembrim. Skaidrības labad ir jāpieņem jauns lēmums, ar ko Portugālei atļauj Madeiras un Azoru salu autonomajā apgabalā piemērot samazinātu akcīzes nodokļa likmi.
            
            
               (8)Ņemot vērā, ka nodokļu atvieglojumi nepārsniedz to, kas ir nepieciešams, lai izlīdzinātu papildu izmaksas, un ka attiecīgās produkcijas apjoms ir neliels un nodokļu atvieglojumi attiecas tikai uz patēriņu Madeiras un Azoru salu autonomajā apgabalā un kontinentālajā Portugālē, pasākums neapdraud Savienības tiesiskā regulējuma integritāti un saskaņu.
            
            
               (9)Lai Komisija varētu novērtēt, vai joprojām tiek izpildīti nosacījumi, kas pamato atļaujas piešķiršanu, Portugālei līdz 2025. gada 30. septembrim būtu jāiesniedz Komisijai uzraudzības ziņojums.
            
            
               (10)Šis lēmums neskar LESD 107. un 108. panta iespējamo piemērošanu,
            
         
         
            
               IR PIEŅĒMUSI ŠO LĒMUMU. 
            
            
               1. pants
            
            
               Atkāpjoties no LESD 110. panta, ar šo Portugālei atļauj vietējā ražojuma un patēriņa rumam un liķieriem Madeiras autonomajā apgabalā un vietējā ražojuma un patēriņa rumam, liķieriem un degvīniem Azoru salu autonomajā reģionā piemērot akcīzes nodokļa likmi, kas ir zemāka par pilno likmi spirtam, kura noteikta Direktīvas 92/84/EEK 3. pantā. 
            
            
               2. pants
            
            
               Atkāpjoties no LESD 110. panta, ar šo Portugālei atļauj tās kontinentālajā daļā patērētam rumam un liķieriem, ko ražo Madeiras autonomajā apgabalā, un tās kontinentālajā daļā patērētam rumam, liķieriem un degvīniem, kurus ražo Azoru salu autonomajā reģionā, piemērot akcīzes nodokļa likmi, kas ir zemāka par pilno likmi spirtam, kura noteikta Direktīvas 92/84/EEK 3. pantā.
            
            
               3. pants
            
            
               Madeirā 1. un 2. pantā noteiktā atļauja attiecas tikai uz šādiem produktiem: 
            
            
               a) līdz 2021. gada 24. maijam – uz rumu, kas definēts Eiropas Parlamenta un Padomes Regulas (EK) Nr. 110/2008
                  8
                II pielikuma 1. punktā un kam ir ģeogrāfiskās izcelsmes norāde “Rum da Madeira”, kura minēta attiecīgās regulas III pielikuma 1. punktā, un no 2021. gada 25. maija – uz rumu, kas definēts Eiropas Parlamenta un Padomes Regulas (ES) 2019/787
                  9
                I pielikuma 1. punktā un kam ir ģeogrāfiskās izcelsmes norāde “Rum da Madeira”;
            
            
               b) līdz 2021. gada 24. maijam – uz liķieriem un “crème de”, kas definēti Regulas (EK) Nr. 110/2008 II pielikuma 32. un attiecīgi 33. punktā un ražoti no reģionāliem augļiem vai augiem, un no 2021. gada 25. maija – uz liķieriem un “crème de”, kas definēti Regulas (ES) 2019/787 I pielikuma 33. un attiecīgi 34. punktā un ražoti no reģionāliem augļiem vai augiem.
            
            
               Azoru salās 1. un 2. pantā noteiktā atļauja attiecas tikai uz šādiem produktiem:
            
            
               a) līdz 2021. gada 24. maijam – uz rumu, kas definēts Regulas (EK) Nr. 110/2008 II pielikuma 1. punktā un ražots no reģionālām cukurniedrēm, un no 2021. gada 25. maija – uz rumu, kas definēts Regulas (ES) 2019/787 I pielikuma 1. punktā un ražots no reģionālām cukurniedrēm; 
            
            
               b) līdz 2021. gada 24. maijam – uz liķieriem un “crème de”, kas definēti Regulas (EK) Nr. 110/2008 II pielikuma 32. un attiecīgi 33. punktā un ražoti no reģionāliem augļiem vai izejvielām, un no 2021. gada 25. maija – uz liķieriem un “crème de”, kas definēti Regulas (ES) 2019/787 I pielikuma 33. un attiecīgi 34. punktā, kas ražoti no reģionāliem augļiem vai izejvielām; 
            
            
               c) līdz 2021. gada 24. maijam – uz degvīnu, kas ražots no vīna vai vīnogu čagām un kam piemīt Regulas (EK) Nr. 110/2008 II pielikuma 4. un 6. punktā noteiktās īpašības un kvalitāte, un no 2021. gada 25. maija – uz degvīnu, kas ražots no vīna vai vīnogu čagām un kam piemīt Regulas (ES) 2019/787 I pielikuma 4. un 6. punktā noteiktās īpašības un kvalitāte.
            
            
               4. pants
            
            
               Samazinātā akcīzes nodokļa likme, kas piemērojama šā lēmuma 1. pantā minētajiem produktiem, var būt zemāka par Direktīvā 92/84/EEK noteikto minimālo akcīzes nodokļa likmi spirtam, bet var būt, augstākais, par 75 % zemāka nekā valsts akcīzes nodokļa pamatlikme spirtam.
            
            
               5. pants
            
            
               Samazinātā akcīzes nodokļa likme, kas piemērojama šā lēmuma 2. pantā minētajiem produktiem, var būt zemāka par Direktīvā 92/84/EEK noteikto minimālo akcīzes nodokļa likmi spirtam, bet var būt, augstākais, par 50 % zemāka nekā valsts akcīzes nodokļa pamatlikme spirtam.
            
            
               6. pants
            
            
               Portugāle vēlākais līdz 2025. gada 30. septembrim iesniedz Komisijai uzraudzības ziņojumu, lai tā varētu novērtēt, vai joprojām tiek izpildīti nosacījumi, kas pamato 1. un 2. pantā noteiktās atļaujas piešķiršanu. Uzraudzības ziņojumā iekļauj pielikumā prasīto informāciju.
            
            
               7. pants
            
         
         
            
               Šo lēmumu piemēro no 2021. gada 1. janvāra līdz 2027. gada 31. decembrim.
            
            
               8. pants
            
            
               Šis lēmums ir adresēts Portugāles Republikai.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        
                  Padomes Lēmums Nr. 376/2014/ES (2014. gada 12. jūnijs), ar ko Portugālei atļauj piemērot samazinātu akcīzes nodokļa likmi vietējā ražojuma un patēriņa rumam un liķieriem Madeiras autonomajā apgabalā un vietējā ražojuma un patēriņa liķieriem un degvīniem Azoru salu autonomajā apgabalā
                  .
               
               
                  
                     (2)
                  
                        COM(2017) 623 final.
               
               
                  
                     (3)
                  
                        Eiropas Parlamenta un Padomes Regula (ES) Nr. 228/2013 (2013. gada 13. marts).
               
               
                  
                     (4)
                  
                        Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Vienotā tirgus pilnīgošana – plašākas iespējas cilvēkiem un uzņēmējdarbībai” (COM (2015) 550 final), 4. lpp.
               
               
                  
                     (5)
                  
                        OV C XXX, XXX, XXX. lpp.
               
               
                  
                     (6)
                  
                        Padomes Lēmums Nr. 376/2014/ES (2014. gada 12. jūnijs), ar ko Portugālei atļauj piemērot samazinātu akcīzes nodokļa likmi vietējā ražojuma un patēriņa rumam un liķieriem Madeiras autonomajā apgabalā un vietējā ražojuma un patēriņa liķieriem un degvīniem Azoru salu autonomajā apgabalā (
                  OV L 182, 21.6.2014., 1. lpp.
                  ).
               
               
                  
                     (7)
                  
                        Padomes Direktīva 92/84/EEK (1992. gada 19. oktobris) par spirta un alkoholisko dzērienu akcīzes nodokļa likmju saskaņošanu (
                  OV L 316, 31.10.1992., 29. lpp.
                  )
                  .
               
               
                  
                     (8)
                  
                        Eiropas Parlamenta un Padomes Regula (EK) Nr. 110/2008 (2008. gada 15. janvāris) par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību un ar ko atceļ Padomes Regulu (EEK) Nr. 1576/89 (
                  OV L 39, 13.2.2008., 16. lpp.
                  ).
               
               
                  
                     (9)
                  
                        Eiropas Parlamenta un Padomes Regula (ES) 2019/787 (2019. gada 17. aprīlis) par stipro alkoholisko dzērienu definīciju, aprakstu, noformējumu un marķējumu, stipro alkoholisko dzērienu nosaukumu lietošanu citu pārtikas produktu noformējumā un marķējumā, stipro alkoholisko dzērienu ģeogrāfiskās izcelsmes norāžu aizsardzību, lauksaimnieciskas izcelsmes etilspirta un destilātu izmantošanu alkoholiskajos dzērienos un ar ko atceļ Regulu (EK) Nr. 110/2008 (OV L 130, 17.5.2019., 1. lpp.).
               
            
      
    ---documentbreak--- 
      
         
               EIROPAS KOMISIJA
            Briselē, 18.6.2020
            COM(2020) 240 final
            PIELIKUMS
            dokumentam
            Priekšlikums Padomes lēmumam,
            ar ko Portugālei atļauj piemērot samazinātu akcīzes nodokļa likmi konkrētiem Madeiras un Azoru salu autonomajā apgabalā ražotiem alkoholiskajiem produktiem
            {SWD(2020) 108 final}
            
               
         
         
            
               PIELIKUMS 
            
            
            
               Informācija, kas iekļaujama 6. pantā minētajā uzraudzības ziņojumā
            
            
            
               1.Aplēstās papildu izmaksas. Informāciju sniedz par katru produktu, kam piemēro samazināto akcīzes nodokļa likmi. Portugāles iestādes aizpilda 1. tabulu, norādot vismaz zemāk prasīto informāciju, ja šāda informācija ir pieejama. Tabulā norāda informāciju, kas ir pietiekama, lai noteiktu, vai pastāv papildu izmaksas, kuru dēļ vietējā ražojuma produktu izmaksas salīdzinājumā ar citur ražotiem produktiem ir lielākas.
            
            
               1. tabula.
            
            
                     
                  
                  
                     
                        MADEIRA (euro)
                     
                  
                  
                     
                        AZORU SALAS (euro)
                     
                  
                  
                     
                        Piezīmes2
                     
                  
               
                     
                        Cukurniedru cena (par 100 kg)
                     
                  
                  
                     
                  
                  
                     
                  
                  
                     
                  
               
                     
                        Pasifloru augļu cena (par 100 kg)
                     
                  
                  
                     
                  
                  
                     
                  
                  
                     
                  
               
                     
                        Laimu cena (par 100 kg)
                     
                  
                  
                     
                  
                  
                     
                  
                  
                     
                  
               
                     
                        Spirta cena (par hektolitru3 – bez nodokļiem)
                     
                  
                  
                     
                  
                  
                     
                  
                  
                     
                  
               
                     
                        Vedmaksa (par kg)
                     
                  
                  
                     
                  
                  
                     
                  
                  
                     
                  
               
                     
                        Citas izmaksas1 
                     
                  
                  
                     
                  
                  
                     
                  
                  
                     
                  
               
               Piezīmes par tabulu.
            
            
               1. Sniedziet informāciju par ūdens, enerģijas un ar atkritumiem saistītām izmaksām, izmaksām vairāku ražotņu gadījumā un citām attiecīgām izmaksām.
            
            
               2. Sniedziet informāciju par visām specifikācijām un skaidrojumiem, kas ir aprēķina metožu pamatā.
            
            
               3. Hektolitri tīra spirta.
            
            
            
            
               2.Citas subsīdijas. Portugāles iestādes par katru reģionu aizpilda 2. tabulu, uzskaitot visus pārējos palīdzības un atbalsta pasākumus attiecībā uz pamatdarbības papildu izmaksām, kas rodas uzņēmējiem saistībā ar to, ka Madeira un Azoru salas ir tālākie reģioni.
            
            
               2. tabula
            
            
                     
                        Palīdzības / atbalsta pasākums1
                     
                  
                  
                     
                        Periods2 
                     
                  
                  
                     
                        Mērķa nozare3
                     
                  
                  
                     
                        Budžets, summa EUR 4
                     
                  
                  
                     
                        Izdevumi gadā, EUR (2019.–2024. gads)5
                     
                  
                  
                     
                        Budžeta daļa, kas attiecināma uz papildu izmaksu kompensāciju6 
                     
                  
                  
                     
                        Aplēstais saņēmēju uzņēmumu skaits7 
                     
                  
                  
                     
                        Piezīmes8
                     
                  
               
                     
                        [saraksts]
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
               Piezīmes par tabulu. 
            
            
               (1)Norādiet pasākuma nosaukumu un veidu. 
            
            
               (2)Sniedziet informāciju par gadiem, uz kuriem attiecas minētais pasākums. 
            
         
         
            
               (3)Sniedziet informāciju tikai par pasākumiem, kas vērsti uz nozari. 
            
            
               (4)Sniedziet informāciju par pasākuma kopējo budžetu un finansējuma avotiem.
            
            
               (5)Sniedziet informāciju par faktiskajiem izdevumiem katrā gadā uzraudzības periodā (2019.–2024. gads), ja tāda ir pieejama.
            
            
               (6)Sniedziet aptuvenu aplēsi, % no kopējā budžeta.
            
            
               (7)Ja iespējams, sniedziet aptuvenu aplēsi. 
            
            
               (8)Sniedziet komentārus un skaidrojumus. 
            
            
            
               3.Ietekme uz valsts budžetu. Portugāles iestādes aizpilda 3. tabulu, norādot aplēsto kopējo nodokļa summu (EUR), kas nav iekasēta piemēroto atšķirīgo nodokļu likmju dēļ.
            
            
               3. tabula.
            
            
                     
                  
                  
                     
                        2019
                     
                  
                  
                     
                        2020
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
               
                     
                        Negūtie nodokļu ieņēmumi
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
            
               4.Ietekme uz vispārējo ekonomikas sniegumu. Portugāles iestādes aizpilda 4. tabulu par katru reģionu, sniedzot visus datus, kas atspoguļo samazināto akcīzes nodokļu likmju ietekmi uz reģionu sociālekonomisko attīstību. Tabulā iekļaujamie rādītāji attiecas uz atbalstītās nozares darbības rezultātiem salīdzinājumā ar vispārējo ekonomikas sniegumu Madeirā un Azoru salās. Ja daži rādītāji nav pieejami, iekļauj alternatīvus ziņošanas datus par ietekmi uz vispārējo ekonomikas sniegumu, pamatojoties uz kuriem var analizēt sociālekonomisko ietekmi.
            
            
               4. tabula.
            
            
                     
                        Gads2
                     
                  
                  
                     
                        2019
                     
                  
                  
                     
                        2020
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        Piezīmes3
                     
                  
               
                     
                        Reģionālā bruto pievienotā vērtība 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        -Atbalstu saņemošajā nozarē1
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Vispārējā nodarbinātība reģionā 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        -Atbalstu saņemošajā nozarē1
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Aktīvo ražotāju skaits 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        -Atbalstu saņemošajā nozarē1
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Cenu līmeņa indekss – kontinentālā Portugāle
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Cenu līmeņa indekss reģionā 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Tūristu skaits reģionā
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
               Piezīmes par tabulu. 
            
            
               (9)Sniedziet informāciju par ruma, liķieru un degvīna ražotājiem.
            
            
               (10)Informācija var nebūt pieejama par visiem norādītajiem gadiem.
            
            
               (11)Sniedziet, jūsuprāt, būtiskus komentārus un skaidrojumus.
            
            
            
               5.Režīma specifikācijas. Portugāles iestādes aizpilda 5. tabulu par katru produktu un par katru Madeiras un Azoru salu reģionu. 
            
         
         
            
               5. tabula.
            
            
                     
                        Daudzums (hektolitros1)
                     
                  
                  
                     
                        2019
                     
                  
                  
                     
                        2020
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
               
                     
                        Liķieru ražošana 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Degvīna ražošana 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Ruma ražošana 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Uz kontinentālo Portugāli nosūtītie liķieri 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Uz citām dalībvalstīm nosūtītie liķieri 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Uz trešām valstīm eksportētie liķieri 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Uz kontinentālo Portugāli nosūtītais degvīns 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Uz citām dalībvalstīm nosūtītais degvīns 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Uz trešām valstīm eksportētais degvīns 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Uz kontinentālo Portugāli nosūtītais rums 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Uz citām dalībvalstīm nosūtītais rums 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Uz trešām valstīm eksportētais rums 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
               Piezīmes par tabulu. 
            
            
               1.
                     Hektolitri tīra spirta.
            
            
            
            
               6.Pārkāpumi. Portugāles iestādes sniedz informāciju par jebkādām ar atļaujas piemērošanu saistītām administratīvo pārkāpumu izmeklēšanām, jo īpaši attiecībā uz izvairīšanos no nodokļu maksāšanas vai kontrabandu. Tās arī sniedz detalizētu informāciju, kas ietver informāciju vismaz par lietas būtību, vērtību un laikposmu.
            
            
                     
                     
                     
                     
                     
                     
                     
                     
                     
                     
                  
               
            
               7.Sūdzības. Portugāles iestādes sniedz informāciju par to, vai vietējās, reģionālās vai valsts iestādes no atbalsta saņēmējiem, vai no personām, kas nav atbalsta saņēmēji, ir saņēmušas sūdzības saistībā ar atļaujas piemērošanu.